

Като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза[[1]](#footnote-2), и по-специално член 41 от него,
* проекта на общ бюджет на Европейския съюз за 2017 финансова година, приет от Комисията на 18 юли 2016 г.[[2]](#footnote-3),

с настоящото Европейската комисия представя на Европейския парламент и на Съвета писмо за внасяне на корекции № 1 в проекта на общ бюджет на Европейския съюз за 2017 финансова година поради причините, изложени в обяснителния меморандум.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в приходната и разходната част на бюджета по раздели са достъпни в EUR-Lex (<http://eur-lex.europa.eu/budget/www/index-en.htm>). За информация като бюджетно приложение се прилага версия на английски език на промените в тези части.

СЪДЪРЖАНИЕ

[1. Въведение 4](#_Toc465250553)

[2. Селско стопанство и рибарство 6](#_Toc465250554)

[2.1 Основни предложени промени 6](#_Toc465250555)

[2.2 Европейски фонд за гарантиране на земеделието (ЕФГЗ) 7](#_Toc465250556)

[2.2.1 Преглед 7](#_Toc465250557)

[2.2.2 Подробни бележки 9](#_Toc465250558)

[2.3 Споразумения за партньорство в областта на устойчивото рибарство 10](#_Toc465250559)

[3. Растеж и работни места: укрепване на успешните програми и инструменти 10](#_Toc465250560)

[3.1 „Хоризонт 2020“ 12](#_Toc465250561)

[3.2 Програма за конкурентоспособност на предприятията и малките и средните предприятия (COSME) 13](#_Toc465250562)

[3.3 Механизъм за свързване на Европа (МСЕ) — транспорт 13](#_Toc465250563)

[3.4 Образование, обучение и спорт („Еразъм +“) 14](#_Toc465250564)

[3.5 WiFi4EU 14](#_Toc465250565)

[3.6 Използване на общия марж за поетите задължения по функция 1а 15](#_Toc465250566)

[4. Рамка за партньорство по програмата за миграцията, Плана за външни инвестиции и сигурността 15](#_Toc465250567)

[4.1 Бързо стартиране на новия процес, свързан с рамката за партньорство с приоритетни партньори 15](#_Toc465250568)

[4.2 Захранване на новия гаранционен фонд на Европейския фонд за устойчиво развитие (ЕФУР) 16](#_Toc465250569)

[4.3 Мобилизиране на маржа за непредвидени обстоятелства по функция 4 17](#_Toc465250570)

[4.4 Увеличаване на щатното разписание на Европол 17](#_Toc465250571)

[5. Други корекции 18](#_Toc465250572)

[5.1. Корекции в щатните разписания на Frontex и EASO 18](#_Toc465250573)

[5.2. Корекции в щатните разписания на EU-OSHA и EUROFOUND 18](#_Toc465250574)

[5.3. Прехвърляне на трима СПЕС, изпълняващи по две функции, от функция 4 (раздел III — Комисия) във функция 5 (раздел X — ЕСВД) 19](#_Toc465250575)

[5.4. Възнаграждения и пенсии 22](#_Toc465250576)

[5.5. Промяна в щатните разписания на Европейския парламент, Европейския икономически и социален комитет и Комитета на регионите 24](#_Toc465250577)

[6. Увеличаване на приходите, свързани с глоби 25](#_Toc465250578)

[7. Обобщаваща таблица по функции от МФР 26](#_Toc465250579)

1. Въведение

С настоящото писмо за внасяне на корекции № 1 в проекта на бюджета за 2017 година (ПВК № 1/2017) се предлагат четири основни области за корекции в проектобюджета (ПБ) за 2017 г. Три от тях са свързани с дадена политика: за селското стопанство и рибарството, за конкурентоспособността за растеж и работни места и за новата рамка за партньорство по линия на програмата за миграцията, Плана за външни инвестиции и за сигурността. Четвъртата група предложени корекции се отнася до редица административни и технически корекции. По-конкретно, ПВК № 1/2017 обхваща следното:

* Актуализирането на прогнозните нужди, целевите приходи и бюджетни кредити за селскостопанските разходи. В допълнение към променящите се пазарни фактори ПВК № 1/2017 включва също така отражението на решенията в селскостопанския сектор след представянето на ПБ за 2017 г. през месец юни 2016 г., както и други предложения, за които се очаква, че ще окажат значително влияние през бюджетната година. След включването на обявения през юли пакет за допълнително подпомагане за секторите на животновъдството и като се вземат предвид допълнителните целеви приходи за Европейския фонд за гарантиране на земеделието (ЕФГЗ), равнището на бюджетните кредити за поети задължения остава непроменено, а при бюджетните кредити за плащания има слабо намаление (- 1 млн. евро).
* Постепенното включване на увеличенията, обявени в междинния преглед/междинното преразглеждане на многогодишната финансова рамка за периода 2014—2020 г.[[3]](#footnote-4) за устойчив растеж, в размер на 200 млн. евро в бюджетни кредити за поети задължения и 7 млн. евро в бюджетни кредити за плащания по функция 1а (*Конкурентоспособност за растеж и работни места).* Комисията предлага да финансира поетите задължения от общия марж за поетите задължения (ОМПЗ) и от неразпределения марж. Разбивката е, както следва:
  + „Хоризонт 2020“: + 50 млн. евро бюджетни кредити за поети задължения и 7 млн. евро бюджетни кредити за плащания,
  + Програма за конкурентоспособност на предприятията и малките и средните предприятия (COSME): + 50 млн. евро бюджетни кредити за поети задължения,
  + Механизъм за свързване на Европа (МСЕ) — транспорт: + 50 млн. евро бюджетни кредити за поети задължения,
  + Програма „Еразъм +“: + 50 млн. евро бюджетни кредити за поети задължения,
  + WiFi4EU — инициатива, с която се цели да се подпомогнат европейските общности да осигурят точки за достъп до безплатен Wi-Fi за всеки гражданин: + 20 млн. евро бюджетни кредити за поети задължения, преразпределени от направление „Информационни и комуникационни технологии“ на МСЕ.
* Увеличаване на бюджетните ресурси по функция 4 *(Глобална Европа)* с 1 млрд. евро, за справяне с основните причини за миграцията и насърчаване на бързото прилагане на споразуменията с трети държави, приемани в рамките на процеса на новата рамка за партньорство и за създаването на Европейски фонд за устойчиво развитие и нов гаранционен фонд на ЕФУР[[4]](#footnote-5). Комисията предлага увеличаване на бюджетните кредити за поети задължения с 1 млрд. евро и бюджетните кредити за плащания — с 210 млн. евро. Като се има предвид твърде ниския марж по функция 4 (породен от прехвърлянето на специалните представители на ЕС от функция 4 във функция 5 *(Администрация))*, по-голямата част от това увеличение на бюджетните кредити за поети задължения е финансирана чрез съответното мобилизиране на маржа за непредвидени обстоятелства, което следва да бъде приспаднато през 2017 г. от неразпределените маржове по функция 2 (*Устойчив растеж: природни ресурси)* и през 2018—2019 г. от неразпределените маржове по функция 5.
* Увеличаване на броя на щатните бройки в Европол с цел да се засили оперативната подкрепа, по-специално да се осигури 24-часова работа през всички дни от седмицата и възможности за разполагане на място, както е обявено в Съобщението на Комисията „*Повишаване на сигурността в свят на мобилност“*[[5]](#footnote-6).
* Повишаване квалификацията на допълнителните щатни брой, поискани от Frontex (Европейската агенция за гранична и брегова охрана) и EASO с оглед на по-подробното оценяване на нужните длъжностни характеристики.
* Незначителни корекции в щатните разписания на Европейската агенция за безопасност и здраве при работа (EU-OSHA) и Европейска фондация за подобряване на условията на живот и труд (EUROFOUND).
* Прехвърлянето на разходите, свързани с тримата специални представители на ЕС (СПЕС), изпълняващи по две функции, от функция 4 във функция 5.
* Актуализиране на евентуалните нужди от допълнителни бюджетни кредити през 2017 г. за заплати и пенсии на всички институции. Тези нужди може да се актуализират според изискванията при финализирането на официалния статистически отчет, който ще бъде на разположение в края на месец октомври.
* Привеждане на щатните разписания на Европейския парламент, Европейския икономически и социален комитет и Комитета на регионите в съответствие с постигнатото споразумение между тях.

Комисията би желала да подчертае също така, че през 2017 г. възнамерява да финансира инициативата за младежка заетост (ИМЗ) в размер до 500 млн. евро бюджетни кредити за поети задължения. На този етап обаче Комисията не предлага бюджетните средства в настоящото писмо за внасяне на корекции, тъй като възнамерява да финансира тази сума от ОМПЗ, който ще бъде на разположение след техническата корекция за 2017 г. Съответно Комисията ще предложи добавянето на тези средства чрез проект на коригиращ бюджет, който ще бъде представен на Европейския парламент и на Съвета непосредствено след извършването на техническата корекция в началото на 2017 г.

Като цяло нетното отражение на ПВК № 1/2017 върху разходите в проектобюджета за 2017 г. представлява увеличение в размер на 1 257,2 млн. евро на бюджетните кредити за поети задължения и увеличение с 523,1 млн. евро на бюджетните кредити за плащания.

Що се отнася до приходната част на бюджета, някои глоби, за които Комисията наскоро взе решение, ще бъдат платени и всички средства за правна защита ще бъдат изчерпани в края на 2016 г., като приблизителната стойност е 1 млрд. евро. Комисията предлага съответните бюджетни позиции в приходната част на бюджета да бъдат увеличени с тази сума. По този начин вноската на база БНД, която се изисква от националните бюджети, ще се намали със същата сума.

2. Селско стопанство и рибарство

2.1 Основни предложени промени

Комисията предлага да бъдат актуализирани прогнозните разходи за селско стопанство с + 527 млн. евро спрямо ПБ за 2017 г. В това актуализиране на нуждите са взети предвид финансовите последици от пакета за допълнително подпомагане за секторите на животновъдството, обявен през месец юли, и е отразена най-новата налична информация по отношение на други разходи. Има също така актуализиране на ситуацията със споразуменията за партньорство в областта на устойчивото рибарство, що се отнася до предложените бюджетни кредити за оперативния ред и за „резерв“.

В допълнение към временните мерки за подпомагане съгласно бюджета за 2015 г. (276,6 млн. евро) и бюджета за 2016 г. (711,5 млн. евро), в ПБ за 2017 г. са предвидени следните допълнителни мерки за подпомагане (вкл. в ПВК № 1/2017):

*(в млн. евро, закръглени стойности по текущи цени)*

|  |  |  |
| --- | --- | --- |
| **Бюджетен ред** | **Мярка** | **Сума** |
| 05 02 08 03 05 02 08 99 | Разширяване на временните извънредни мерки за подпомагане на производителите на някои видове плодове и зеленчуци | 100,0 |
| 05 02 10 01 | Укрепване на дейностите за насърчаване на млечните продукти и свинското месо в трети държави | 21,5(1)(2) |
| 05 02 12 02 | Частно складиране и публична интервенция за обезмаслено мляко на прах | 19,0 |
| 05 02 12 04 | Частно складиране на масло | 9,0 |
| 05 02 12 99 | Частно складиране на сирене (остатъчни количества) | 4,6 |
| 05 02 12 99 | Целева помощ за временно намаляване на производството на мляко | 150,0 |
| 05 02 12 99 | Извънредна помощ за приспособяване на млекопроизводителите и земеделските стопани в други сектори на животновъдството | 350,0 |
| ***Обща стойност на всички допълнителни мерки за подпомагане, включени в ПБ за 2017 г. (вкл. в ПВК № 1/2017)*** | | ***654,1*** |
| (1) Общо 30 млн. евро, обявени през 2014 г., от които 3 млн. евро през 2015 г., 13,5 млн. евро през 2016 г. и 13,5 млн. евро през 2017 г. | | |
| (2) Допълнителни 30 млн. евро, обявени през 2015 г., от които 8 млн. евро през 2017 г., а останалите 22 млн. евро през 2018 г. и по-нататък. | | |

В ПВК № 1/2017 се предлага размерът на бюджетните кредити за селскостопански разходи, финансирани по линия на ЕФГЗ, да бъде определен на 42 937,6 млн. евро, което е под наличното нетно салдо за разходване по линия на ЕФГЗ за 2017 г. („нетният подтаван“), в размер на 44 145,7 млн. евро[[6]](#footnote-7). Въпреки нетното увеличение на нуждите на ЕФГЗ с 527,0 млн. евро, бюджетните кредити за ЕФГЗ може да останат непроменени спрямо ПБ за 2017 г., тъй като това увеличение е напълно компенсирано от допълнителните целеви приходи, предназначени за ЕФГЗ (+ 527,0 млн. евро).

В таблицата по-долу е обобщен ефектът на ПВК № 1/2017 върху функция 2 като цяло:

*(в млн. евро, закръглени стойности по текущи цени)*

|  | | | **Проектобюджет за 2017 г.** | | **Писмо за внасяне на корекции № 1/2017** | | **Проектобюджет за 2017 г.  (вкл. ПВК № 1/2017)** | |
| --- | --- | --- | --- | --- | --- | --- | --- | --- |
| **Поети задължения** | **Плащания** | **Поети задължения** | **Плащания** | **Поети задължения** | **Плащания** |
| — | Европейски фонд за гарантиране на земеделието (ЕФГЗ) | | 42 937,6 | 42 889,0 | 0,0 | -1,0 | 42 937,6 | 42 888,0 |
| — | Европейски земеделски фонд за развитие на селските райони (ЕЗФРСР) | | 14 365,5 | 11 208,5 | 0,0 | 0,0 | 14 365,5 | 11 208,5 |
| — | Европейски фонд за морско дело и рибарство (ЕФМДР), регионални организации за управление на рибарството (РОУР) и споразумения за партньорство в областта на устойчивото рибарство (СПОУР), от които: | | 1 050,1 | 710,8 | 0,0 | 0,0 | 1 050,1 | 710,8 |
|  | — | Споразумения за партньорство в областта на устойчивото рибарство (СПОУР) ⎯ оперативен ред (11 03 01) | 117,7 | 112,7 | +0,7 | +0,7 | 118,4 | 113,4 |
|  | — | Споразумения за партньорство в областта на устойчивото рибарство (СПОУР) ⎯ резерв (40 02 41) | 15,5 | 15,5 | -0,7 | -0,7 | 14,8 | 14,8 |
| — | Околна среда и действия по климата (LIFE) | | 493,7 | 363,7 | 0,0 | 0,0 | 493,7 | 363,7 |
| — | Действия, финансирани съгласно прерогативите на Комисията и предоставените ѝ специфични правомощия | | p.m. | p.m. | 0,0 | 0,0 | p.m. | p.m. |
| — | Пилотни проекти и подготвителни действия | | p.m. | 9,6 | 0,0 | 0,0 | p.m. | 9,6 |
| — | Децентрализирани агенции | | 54,8 | 54,8 | 0,0 | 0,0 | 54,8 | 54,8 |
| — | Други разходи по функция 2 | | 0,0 | 0,0 | 0,0 | 0,0 | 0,0 | 0,0 |
| **Общо** | | | **58 901,7** | **55 236,2** | **-0,0** | **-1,0** | **58 901,7** | **55 235,2** |
| ***Таван*** | | | ***60 191,0*** |  |  |  | ***60 191,0*** |  |
| ***От които приспадане от маржа за непредвидени обстоятелства*** | | | ***-650,0*** |  | ***-200,0*** |  | ***-850,0*** |  |
| ***Марж*** | | | ***639,3*** |  | ***-200*** |  | ***439,3*** |  |
| ***От които ЕФГЗ*** | | | ***42 937,6*** | ***42 889,0*** | ***0,0*** | ***-1,0*** | ***42 937,6*** | ***42 888,0*** |
| ***Подтаван за ЕФГЗ (след техническа корекция на МФР за 2014—2020 г.) (1)*** | | | ***44 146,0*** |  |  |  | ***44 146,0*** |  |
| ***Разликата от закръгляне е изключена от изчислението на маржа*** | | | ***0,3*** |  |  |  | ***0,3*** |  |
| ***Наличното нетно салдо за разходване по линия на ЕФГЗ (2)*** | | | ***44 145,7*** |  |  |  | ***44 145,7*** |  |
| (1) Съответните стойности са закръглени в милиони евро.  (2) Наличното нетно салдо за разходване по линия на ЕФГЗ, определено в приложението към Регламент за изпълнение (ЕС) № 367/2014 на Комисията, последно изменен с Регламент за изпълнение (ЕС) 2016/257 на Комисията от 24 февруари 2016 г. | | | | | | | | |

Поради това общият размер на бюджетните кредити, поискани за функция 2 през 2017 г., се оценява на 58 901,7 млн. евро. Така остава марж от 439,3 млн. евро бюджетни кредити за поети задължения под съответния таван на МФР, след като се вземе предвид сума в размер на 650 млн. евро по маржа за непредвидени обстоятелства за приспадане на част от нуждите по функция 3 *(Сигурност и гражданство),* представени в ПБ за 2017 г., и допълнителна сума в размер на 200 млн. евро за приспадане на част от нуждите по функция 4 *(Глобална Европа)*, представени в настоящото писмо за внасяне на корекции. Бюджетните кредити за плащания в ПВК № 1/2017 са малко по-ниски (- 1,0 млн. евро) в сравнение с ПБ за 2017 г.

2.2 Европейски фонд за гарантиране на земеделието (ЕФГЗ)

*2.2.1*  *Преглед*

С ПВК № 1/2017 се цели актуализиране на прогнозите за селскостопанските разходи въз основа на най-актуалните икономически данни и законодателна рамка. Към края на месец септември 2016 г. Комисията разполага с първите данни за нивото на производството за 2016 г. и за перспективите пред селскостопанските пазари, които са основата за актуализираните прогнози за бюджетните нужди за 2017 г. Освен че се отчитат пазарните фактори, в настоящото ПВК № 1/2017 е включено също така отражението на законодателните решения в селскостопанския сектор, приети след изготвянето на ПБ за 2017 г. през месец юни 2016 г. Това се отнася по-специално до редица делегирани актове и актове за изпълнение на Комисията относно допълнителни временни мерки за подпомагане за секторите на животновъдството, чийто основен бенефициер е секторът на млякото и млечните продукти.

Като цяло **нуждите за ЕФГЗ за** **2017 г.** (след като бъдат взети предвид разпоредбите на ЕФГЗ по отношение на „финансовата дисциплина“)понастоящем се определят на 45 344,6 млн. евро спрямо 44 817,6 млн. евро в ПБ за 2017 г. (+ 527,0 млн. евро). Това увеличение се дължи най-вече на допълнителните временни мерки за подпомагане за секторите на животновъдството, които са предвидени в глава 05 02 *(Повишаване на конкурентоспособността на селскостопанския сектор чрез интервенции на селскостопанските пазари)*, на обща стойност около 500 млн. евро. Освен това има някои малки промени в основните пазарни мерки и в разходите по глави 05 07 *(Одит на разходите за земеделие, финансирани от Европейския фонд за гарантиране на земеделието (ЕФГЗ))* и 05 08 *(Политическа стратегия и координиране)*, които също са включени в ПВК № 1/2017. Нуждите по глава 05 03 *(Директни плащания, предназначени за подпомагане на доходите на земеделските стопанства и ограничаване на тяхната променливост, както и за изпълнение на целите, свързани с околната среда и климата)* остават почти непроменени спрямо ПБ за 2017 г.

По отношение на **целевите приходи** сумата, която се очаква да бъде налична през 2017 г., нараства от 1 880 млн. евро в ПБ за 2017 г. на 2 407 млн. евро (+ 527 млн. евро), с което напълно се компенсират допълнителните нужди. Актуализирането на прогнозите за сумите от решенията за уравняване на сметки и от нередности е незначително по размер и не променя общата сума, допусната в ПБ за 2017 г. (1 430 млн. евро). Освен това в ПВК № 1/2017 се съдържа очаквано пренасяне на целеви приходи от 2016 г. към 2017 г. (977 млн. евро), от които сума в размер на 450 млн. евро вече е включена в ПБ за 2017 г., а това съответства на очаквания излишък на ЕФГЗ от 2016 г. Тази година обаче е много по-трудно да се предвиди окончателният размер на въпросния излишък, тъй като все още предстои държавите членки да декларират големи суми на разходите за септември и октомври 2016 г., което отразява забавянията в прилагането на новите схеми за директни плащания през първата година на прилагане. Прогнозният излишък не включва неусвоените бюджетни кредити за резерва за кризи в селскостопанския сектор за 2016 г. (441,6 млн. евро), който няма да бъде използван, тъй като въпросните неусвоени бюджетни кредити ще бъдат пренесени за възстановявания на средства на земеделски стопани, които са обект на механизма за финансова дисциплина през 2017 г.

В резултат на тези актуализации, за да бъдат покрити нуждите по ЕФГЗ за 2017 г. са необходими бюджетни кредити за поети задължения в размер на 42 937,6 млн. евро, в това число 450,5 млн. евро за *Резерва за кризи в селскостопанския сектор*. Както при ПБ за 2017 г. тази обща сума е под нетния подтаван за ЕФГЗ от 44 145,7 млн. евро. Това означава, че механизмът за финансова дисциплина ще се прилага само за да се установи резервът за кризи в селскостопанския сектор за бюджетната 2017 г.[[7]](#footnote-8)

*2.2.2*  *Подробни бележки*

**05 02 ⎯ Повишаване на конкурентоспособността на селскостопанския сектор чрез интервенции на селскостопанските пазари *(бюджетни кредити + 514,4 млн. евро)***

| *(в млн. евро, закръглени стойности по текущи цени)* | | | |
| --- | --- | --- | --- |
| **Интервенции на селскостопанските пазари** | **Проектобюджет за 2017 г.** | **Писмо за внасяне на корекции  № 1/2017** | **Проектобюджет за 2017 г.  (вкл. ПВК № 1/2017)** |
| Нужди | 2 692,4 | +514,4 | 3 206,8 |
| -Прогнозни целеви приходи, налични през 2017 г. | 400,0 | +0,0 | 400,0 |
| **Поискани бюджетни кредити** | **2 292,4** | **+514,4** | **2 806,8** |

Като цяло нуждите за интервенционни мерки на селскостопанските пазари нарастват с 514,4 млн. евро в сравнение с ПБ за 2017 г. Тъй като целевите приходи, които се очаква да бъдат налични за глава 05 02 (в размер на 400,0 млн. евро), остават непроменени спрямо ПБ за 2017 г., поисканите бюджетни кредити в ПВК № 1/2017 се увеличават със същата сума.

За **плодовете и зеленчуците**, освен преместването на бюджетни кредити между две бюджетни позиции (54 млн. евро от 05 02 08 03 в 05 02 08 99), е налице малко увеличение за бюджетна позиция 05 02 08 03 *(Оперативни средства за организациите на производителите)* (+ 18 млн. евро).

Предлага се бюджетните кредити за **винарския сектор** по бюджетна позиция 05 02 09 08 за финансиране на националните програми за подпомагане да бъдат намалени с 6 млн. евро, което отразява най-новите данни за изпълнението.

Най-голямата промяна, която се предлага в ПВК № 1/2017 за пазарните мерки, се отнася до **млякото и млечните продукти** (статия 05 02 12) с увеличение от 501,4 млн. евро. Най-голямата сума (+ 500 млн. евро) е за предоставянето на допълнително извънредно подпомагане под формата на целева помощ за временно намаляване на производството на мляко[[8]](#footnote-9) (150 млн. евро) и за извънредна помощ за приспособяване за млекопроизводителите и земеделските стопани в други сектори на животновъдството[[9]](#footnote-10) (350 млн. евро), във връзка с което държавите членки ще разполагат със значителна гъвкавост да насочват подпомагането към най-сериозно засегнатите земеделски стопани.

**05 03 ⎯Директни плащания, предназначени за подпомагане на доходите на земеделските стопанства и ограничаване на тяхната променливост, както и за изпълнение на целите, свързани с околната среда и климата *(бюджетни кредити - 527,9 млн. евро)***

| *(в млн. евро, закръглени стойности по текущи цени)* | | | |
| --- | --- | --- | --- |
| **Директни плащания** | **Проектобюджет за 2017 г.** | **Писмо за внасяне на корекции  № 1/2017** | **Проектобюджет за 2017 г.  (вкл. ПВК № 1/2017)** |
| ***След прилагането на механизма за финансова дисциплина (вкл. кредитите за резерва за кризи в селскостопанския сектор)*** | | | |
| Нужди | 41 994,6 | -0,9 | 41 993,7 |
| -Прогнозни целеви приходи, налични през 2017 г. | 1 480,0 | +527,0 | 2 007,0 |
| **Поискани бюджетни кредити** | **40 514,6** | **-527,9** | **39 986,7** |

В сравнение с ПБ за 2017 г. бюджетните кредити, поискани за глава 05 03, се намаляват с 527,9 млн. евро. Тази промяна се дължи най-вече на по-високата сума на приходите (+ 527,0 млн. евро), предназначени за ред 05 03 01 10 *(Схема за основно плащане (СОП))*, за която прогнозираните нужди остават непроменени спрямо ПБ за 2017 г. Като цяло, въз основа на най-актуалните данни за изпълнението, се предлага само малка промяна на нуждите (- 0,9 млн. евро) за директни плащания. Към момента на приемането на проектобюджета за 2017 г. обаче, информацията за изпълнението по *Схемата за дребни земеделски стопани* не беше налична и съответните суми бяха включени в различни редове. Сега, след като държавите членки предоставиха тази информация, се предлага необходимите бюджетни кредити да бъдат прехвърлени към бюджетна позиция 05 03 02 61. Увеличението в размер на 1 347,0 млн. евро по тази бюджетна позиция е напълно компенсирано със съответните намаления за няколко други схеми за директни плащания, по-специално за редове 05 03 01 02, 05 03 01 10 и 05 03 01 11, за да може това преместване да е неутрално за всички съответни схеми за директни плащания.

**Други селскостопански разходи, финансирани от Европейския фонд за гарантиране на земеделието (ЕФГЗ) *(бюджетни кредити + 13,5 млн. евро)***

Бюджетните кредити за бюджетна позиция 05 07 01 07 (*Финансови корекции в полза на държавите членки вследствие на решения за уравняване по съответствие)* трябва да бъдат увеличени с 25,0 млн. евро, което отразява предстоящото решение на Комисията за коригиране на размера на финансовите корекции, извършени през предходните години. Бюджетните кредити за статия 05 07 02 *(Разрешаване на спорове)* може да бъдат намалени с 21 млн. евро, тъй като част от плащанията, очаквани през 2017 г. във връзка с т.нар. дело „Jülich“ на Съда относно налозите върху производството на захар[[10]](#footnote-11), ще бъдат извършени по-рано — през 2016 г. Накрая, актуализираните бюджетни прогнози са причината за увеличаването на бюджетните кредити за поети задължения (+ 9,5 млн. евро) и бюджетните кредити за плащания (+ 8,5 млн. евро) за статии 05 08 01 *(Система за земеделска счетоводна информация (СЗСИ))*, 05 08 03 *(Преструктуриране на системите за земеделски проучвания)* и 05 08 09 *(ЕФГЗ — оперативна техническа помощ)*[[11]](#footnote-12).

2.3 Споразумения за партньорство в областта на устойчивото рибарство

Както е предвидено в буква В на част II от Междуинституционалното споразумение (МС)[[12]](#footnote-13), Комисията е направила преглед на най-актуалната налична информация по отношение на споразуменията за партньорство в областта на устойчивото рибарство (СПОУР). Тъй като споразумението с островите Кук и свързания Протокол се очаква да влязат в сила преди края на 2016 г., Комисията предлага да се прехвърлят 0,735 млн. евро бюджетни кредити за поети задължения и за плащания от статията за резерв 40 02 41 към статия 11 03 01 *(Установяване на рамка за управление на риболовните дейности, извършвани от риболовните кораби на Съюза във водите на трети държави).* Предложената промяна е неутрална за бюджета.

| *(в млн. евро, закръглени стойности по текущи цени)* | | | | | | |
| --- | --- | --- | --- | --- | --- | --- |
| **Споразумения за партньорство в областта на устойчивото рибарство** | **Проектобюджет за 2017 г.** | | **Писмо за внасяне на корекции  № 1/2017** | | **Проектобюджет за 2017 г.  (вкл. ПВК № 1/2017)** | |
| **Поети задължения** | **Плащания** | **Поети задължения** | **Плащания** | **Поети задължения** | **Плащания** |
| Оперативен ред (11 03 01) | 117,7 | 112,7 | +0,735 | +0,735 | 118,4 | 113,4 |
| Резерв (40 02 41) | 15,5 | 15,5 | -0,735 | -0,735 | 14,8 | 14,8 |
| **Общо** | **133,2** | **128,2** | **0,0** | **0,0** | **133,2** | **128,2** |

3. Растеж и работни места: укрепване на успешните програми и инструменти

На 14 септември 2016 г. Комисията представи на Европейския парламент и на Съвета своите предложения за *Междинен преглед/междинно преразглеждане на многогодишната финансова рамка за периода 2014—2020 г.: Бюджет на ЕС, ориентиран към резултатите*[[13]](#footnote-14)*.* Междинният преглед/междинното преразглеждане е придружен/о от редица секторни предложения, в това число нов Пакет за далекосъобщенията, в който е представена европейската визия по отношение на интернет свързаността на гражданите и предприятията, т.нар. предложение WiFi4EU[[14]](#footnote-15).

Едно от заключенията от прегледа/преразглеждането е, че за разлика от предходния период в МФР за периода 2014—2020 г. разходите в значителна степен са пренасочени към дейности, които способстват за създаването на работни места и растеж. Наблюдава се голям интерес към редица програми, финансирани по функция 1а *(Конкурентоспособност за растеж и заетост),* което води до ефективното им усвояване и бърз подбор на проекти: по тази причина се предлага първоначално разпределените им суми да се допълнят за останалия период на МФР. Комисията предлага, считано от 2017 г., постепенно да се въведе допълнително финансиране за „Хоризонт 2020“, COSME (Програма за конкурентоспособност на предприятията и малките и средните предприятия), Механизма за свързване на Европа (МСЕ — транспорт) и „Еразъм+“, заедно с новото законодателно предложение WiFi4EU.

В таблицата по-долу за информация е дадено предложеното ориентировъчно финансово програмиране по бюджетни позиции. Предвидените увеличения през 2018 г., 2019 г. и 2020 г. ще зависят от резултата на годишната бюджетна процедура. Тези увеличения са в рамките на гъвкавостта в интервал от 10 %, предвидена в **точка 17 от МИС.**

|  |  |  |  |  |  |  |
| --- | --- | --- | --- | --- | --- | --- |
| *(в млн. евро, закръглени стойности по текущи цени)* | | | | | | |
| **Бюджетен ред** | **Наименование** | **2017 г.** | **2018 г.** | **2019 г.** | **2020 г.** | **Общо** |
| **COSME** |  |  |  |  |  |  |
| 02 02 02 | Подобряване на достъпа до финансиране на малките и средните предприятия (МСП) под формата на капиталови и дългови инструменти. | 50 | 80 | 50 | 20 | 200 |
|  | **Общо за COSME** | **50** | **80** | **50** | **20** | **200** |
| **МСЕ — транспорт** | |  |  |  |  |  |
| 06 02 01 01 | Премахване на пречките, повишаване на оперативната съвместимост на железопътната система, изграждане на липсващите връзки и подобряване на трансграничните участъци. |  | 30 | 50 | 20 | 100 |
| 06 02 01 02 | Осигуряване на устойчив и ефикасен транспорт в дългосрочен план |  | 30 | 50 | 20 | 100 |
| 06 02 01 03 | Оптимизиране на интеграцията и взаимното свързване на видовете транспорт и засилване на оперативната съвместимост | 50 | 80 | 50 | 20 | 300 |
|  | **Общо МСЕ — транспорт** | **50** | **140** | **150** | **60** | **400** |
| **„Хоризонт 2020“** |  |  |  |  |  |  |
| 08 02 01 01 | Засилване на авангардните научни изследвания чрез Европейския научноизследователски съвет | 16,7 | 50 | 16,7 | 16,7 | 100 |
| 08 02 02 03 | Увеличаване на иновациите в малки и средни предприятия (МСП) |  |  | 50 | 50 | 100 |
| 08 02 04 | Разпространяване на високите научни постижения и разширяване на участието | 16,7 | 50 | 21,7 | 21,7 | 110 |
| 09 04 02 01 | Водещи позиции в информационните и комуникационните технологии | 16,7 | 50 | 11,7 | 11,7 | 90 |
|  | **Общо за „Хоризонт 2020“** | **50** | **150** | **100** | **100** | **400** |
| **„Еразъм+“** |  |  |  |  |  |  |
| 15 02 01 01 | Насърчаване на високите постижения и сътрудничеството в областта на европейското образование и обучение и тяхното значение за пазара на труда | 23,5 | 16,5 | 15 | 15 | 70 |
| 15 02 01 02 | Насърчаване на високите постижения и сътрудничеството в областта на европейската младеж и участието на младите хора в европейския демократичен живот | 26,5 | 33,5 | 35 | 35 | 130 |
|  | **Общо за „Хоризонт 2020“** | **50** | **50** | **50** | **50** | **200** |

В междинния преглед/междинното преразглеждане се предлага също така да се продължи **Инициативата за младежка заетост** (ИМЗ) във функция 1б, като се разпредели 1 млрд. евро за периода 2017—2020 г. Комисията предлага да се разпределят 500 млн. евро през 2017 г. и 500 млн. евро през 2018 г., финансирани от общия марж за поетите задължения (ОМПЗ). Понастоящем ОМПЗ, който е наличен за 2017 г., е само 174,1 млн. евро след финансирането на ЕФСИ. Като се има предвид обаче маржа на поетите задължения в бюджета за 2016 г., има вероятност ОМПЗ да се увеличи след техническата корекция в началото на 2017 г. Комисията предлага да се добавят 500 млн. евро към ИМЗ през 2017 г. чрез проект на коригиращ бюджет, който да бъде предложен непосредствено след техническата корекция.

На този етап единствените корекции, които са предложени в настоящото писмо за внасяне на корекции във връзка с растежа и работните места, са свързаните с функция 1а.

3.1 „Хоризонт 2020“

По-голямата част от поканите за представяне на предложения по „Хоризонт 2020“ се радват на голям интерес за участие. За да продължи увеличението на подпомагането по програмата за растеж и работни места, се предлагат допълнителни бюджетни кредити за поети задължения в размер на 50 млн. евро през 2017 г., насочени към ограничен брой приоритетни мерки, за да се постигне максимално въздействие, както следва:

– Европейски научноизследователски съвет: ЕНС насърчава авангардните научни изследвания в нови и обещаващи области, което е от съществено значение за консолидирането на европейската научна база. Понастоящем не може да се финансират голям брой отлични проекти: участието на ЕС може да покрие само 10 % от бюджета, предложен за допустими проекти, и дори има риск да падне под тези критични 10 % за общия процент на успеваемост . Ако това стане, някои от най-изявените самостоятелни учени може да решат изобщо да не кандидатстват. До момента ЕНС е финансирал много по-малко от 1 % от европейските изследователи. Допълнителните ресурси биха дали възможност на комисиите за подбор на ЕНС така също да поемат по-големи рискове, когато разглеждат най-амбициозните проекти.

– Разпространяване на високите научни постижения и разширяване на участието: „*Разширяване“* е високо ценена програма, тъй като тя насърчава научноизследователския и развойния капацитет в държавите със слабо развити НИРД чрез институционално изграждане/създаване на мрежи и учене от опита на напредналите партньори. Това не са типични НИРД по „Хоризонт 2020“. По-специално действията по„*съвместна работа“*, с които се цели създаването на центрове за високи постижения в държавите, участващи в програма „*Разширяване“*, имат изключително голям ефект на ливъридж, тъй като за тях е необходимо да се мобилизира голямо количество национални ресурси за допълване на участието на ЕС (при което се увеличават до максимум синергиите с европейските структурни и инвестиционни фондове). Допълнителните ресурси за част „*Разширяване“* на „Хоризонт 2020“ ще дадат възможност за постигането на максимално въздействие на ключовите действия като „*съвместна работа“*. Освен това средното ѝ ниво на успеваемост е под средното за „Хоризонт 2020“ и само един от пет висококачествени проекта може да бъде финансиран.

– Програма „Водещи позиции при базовите и промишлените технологии“ (LEIT — ИКТ) ще подпомага инвестициите във високопроизводителните изчислителни технологии, които в междинния преглед са определени като ключов приоритет в областта на цифровите технологии. За да се извлекат максимални ползи от възможностите на цифровия единен пазар, финансирането ще допринесе за създаването на европейска инфраструктура за високопроизводителни изчислителни технологии (ВИТ) посредством разработването на цялостен прототип на демонстрационна система от порядъка екзафлоп и нужното приложно ниво.

| *(в евро)* | | | |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** | |
| 08 02 01 01 | Засилване на авангардните научни изследвания чрез Европейския научноизследователски съвет | 16 665 000 | 660 000 | |
| 08 02 04 | Разпространяване на високите научни постижения и разширяване на участието | 16 665 000 | 5 400 000 | |
| 09 04 02 01 | Водещи позиции в информационните и комуникационните технологии | 16 670 000 | 830 000 | |
| **Общо** | | **50 000 000** | **6 890 000** | |

3.2 Програма за конкурентоспособност на предприятията и малките и средните предприятия (COSME)

Подпомагането на европейските МСП е от ключово значение за засилването на конкурентоспособността, създаването на работни места и стимулирането на растежа. С финансовите инструменти в рамките на COSME (Програма за конкурентоспособност на предприятията и малките и средните предприятия) се предоставя подпомагане на МСП, които имат затруднения при получаването на финанси от финансови посредници поради предполагаемия по-висок риск, който носят, или поради липсата на обезпечение. С цел подобряване на финансовата среда за МСП и за увеличаване на средствата на механизма за гарантиране на заеми и на капиталовия механизъм за растеж по програмата, Комисията предлага да се увеличат бюджетните кредити за поети задължения с 50 млн. евро. Инструментите се прилагат успешно, което е видно от големия интерес от страна на МСП. Предвид необходимия период за осъществяването на тези проекти, на този етап не са поискани никакви допълнителни бюджетни кредити за плащания.

| *(в евро)* | | | | |
| --- | --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** |
| 02 02 02 | | Подобряване на достъпа до финансиране на малките и средните предприятия (МСП) под формата на капиталови и дългови инструменти. | 50 000 000 | 0 |
| **Общо** | | | **50 000 000** | **0** |

3.3 Механизъм за свързване на Европа (МСЕ) — транспорт

Поканите за представяне на предложения през 2014 г. и 2015 г., обявени по направление „Транспорт“ на Механизма за свързване на Европа (МСЕ — транспорт), бяха много успешни. Предвид големият интерес и ефективното усвояване, в контекста на междинния преглед/междинното преразглеждане Комисията предложи да се увеличат първоначално разпределените средства за МСЕ — транспорт с 400 млн. евро за периода 2017—2020 г. С цел увеличаване на подпомагането от ЕС за интегрирането и взаимното свързване на видовете транспорт и за подпомагане на оперативната съвместимост на транспортните услуги се предлага 50 млн. евро от тази сума да бъдат разпределени през 2017 г. Предвид необходимия период за осъществяването на тези проекти, на този етап не са поискани никакви допълнителни бюджетни кредити за плащания.

| *(в евро)* | | | | |
| --- | --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** |
| 06 02 01 03 | | Оптимизиране на интегрирането и взаимното свързване на видовете транспорт и засилване на оперативната съвместимост | 50 000 000 | 0 |
| **Общо** | | | **50 000 000** | **0** |

3.4 Образование, обучение и спорт („Еразъм +“)

Въз основа на големия интерес към дейностите по „Еразъм+“ през предходни години и предвид сериозното усвояване по текущата финансова рамка, както и с оглед на обявения нов Европейски корпус за солидарност, Комисията предложи бюджетът за тази програма да се увеличи с 200 млн. евро за периода 2017—2020 г. От тази сума още през 2017 г. са предвидени 50 млн. евро за дейности за повишаване на възможностите за мобилност с цел образование и обучение (включително чиракуването), за дейности, при които се наблюдава значително по-голям интерес от възможностите (като инициативи, свързани със социалното приобщаване и борбата с екстремизма), както и за обявени нови дейности.

Що се отнася до бюджетните кредити за плащания, Комисията ще покрие всички нужди, възникнали в резултат на тези допълнителни поети задължения, от сумите, които вече са включени в ПБ за 2017 г.

| *(в евро)* | | | | |
| --- | --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** |
| 15 02 01 01 | | Насърчаване на високите постижения и сътрудничеството в областта на европейското образование и обучение и тяхното значение за пазара на труда | 23 500 000 | 0 |
| 15 02 01 02 | | Насърчаване на високите постижения и сътрудничеството в областта на европейската младеж и участието на младите хора в европейския демократичен живот | 26 500 000 | 0 |
| **Общо** | | | **50 000 000** | **0** |

3.5 WiFi4EU

Предложението WiFi4EU се основава на желанието на Комисията да насърчава безплатната Wi-Fi свързаност за гражданите и посетителите на обществени места като паркове, площади, обществени сгради, библиотеки, здравни заведения и музеи навсякъде в Европа. Предложеният първоначален бюджет за схемата е 120 млн. евро за периода 2017—2019 г. С него ще се подпомага инсталирането на най-съвременно оборудване като Wi-Fi антени в центровете, където протича животът на общността. Нужно е създаването на специален бюджетен ред, считано от 2017 г., за да започнат новите действия по предложението WiFi4EU. Както е посочено във финансовата обосновка, придружаваща предложението, през първата година на новата дейност са необходими 20 млн. евро за покриване на оперативните разходи, административното подпомагане в рамките на Комисията и управлението на новите дейности от Изпълнителната агенция за иновации и мрежи (INEA). Съответните бюджетни кредити за поети задължения и плащания обаче ще бъдат напълно покрити чрез преразпределение от други бюджетни редове на програма МСЕ — телекомуникации, затова ефектът върху бюджета е неутрален.

| *(в евро)* | | | | |
| --- | --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** |
| 09 03 04 | | WiFi4EU — подкрепа за изграждането на безплатна местна безжична връзка | 19 330 000 | 0 |
| 06 01 06 01 | | Изпълнителна агенция за иновации и мрежи ⎯ вноска от МСЕ | 580 000 | 580 000 |
| 09 01 04 01 | | Разходи за подкрепа на Механизма за свързване на Европа (МСЕ) | 90 000 | 90 000 |
| 09 03 02 | | Създаване на по-благоприятна среда за частни инвестиции в проекти за телекомуникационна инфраструктура — мрежи за широколентов достъп в рамките на МСЕ | -19 422 150 | 0 |
| 09 03 03 | | Насърчаване на оперативната съвместимост, устойчивото внедряване, експлоатацията и модернизирането на трансевропейските инфраструктури за цифрови услуги, както и на координацията на европейско равнище | -577 850 | -670 000 |
| **Общо** | | | **0** | **0** |

3.6 Използване на общия марж за поетите задължения по функция 1а

Както вече беше посочено, през 2017 г. в общия марж за поетите задължения (ОМПЗ) остават 174,1 млн. евро след използването на 1 265 млн. евро за финансирането на ЕФСИ. Затова Комисията предлага да финансира предложените увеличения за COSME, МСЕ — транспорт, „Еразъм+“ и „Хоризонт 2020“ от неизползваната част на ОМПЗ и от неразпределения марж по функция 1а.

4. Рамка за партньорство по програмата за миграцията, Плана за външни инвестиции и сигурността

4.1 Бързо стартиране на новия процес, свързан с рамката за партньорство с приоритетни партньори

На 7 юни 2016 г. Комисията представи Съобщение *относно създаването на нова рамка за партньорство с трети държави в рамките на европейската програма за миграцията*[[15]](#footnote-16), което се основава на плана за действие от Ла Валета[[16]](#footnote-17) и на резултатите от диалозите на високо равнище относно миграцията и *пактовете[[17]](#footnote-18)* с редица приоритетни партньори, за което ще е необходимо допълнително финансиране. С пактовете се прави опит да се представи един координиран, систематичен и структуриран подход за постигане на максимална синергия и ефект на ливъридж на вътрешните и външните политики на Съюза, като се отразяват интересите както на ЕС, така и на партньорските държави. Когато всеки от пакетите по държави бъде приведен в действие, с тези пактове, адаптирани към съответната приоритетна държава, ще бъдат надграждани също така специалните отношения, които държавите членки имат с трети държави, отразяващи политически, исторически и културни връзки, подхранвани с контакти от десетилетия. Всички налични инструменти и ресурси за финансиране ще се използват по един по-целенасочен, съгласуван, гъвкав и бърз начин, за да бъдат постигнати краткосрочните цели на пактовете.

В съответствие със Съобщението от месец юни и с цел да се осигури бързото започване на процеса по сключване на пактовете, особено с приоритетните партньори, Комисията предлага Инструментът за сътрудничество за развитие (ИСР) и Европейският инструмент за съседство (ЕИС) да бъдат увеличени със 750 млн. евро бюджетни кредити за поети задължения и с 210 млн. евро бюджетни кредити за плащания. Въз основа на напредъка по прилагането на пактовете, част от допълнителните средства може да бъдат осигурени от Извънредния доверителен фонд на ЕС за стабилност и преодоляване на първопричините за незаконната миграция и разселването на хора в Африка (Доверителен фонд „Африка“) и Регионалния доверителен фонд на Европейския съюз в отговор на кризата в Сирия (Доверителен фонд „Мадад“) за ползване през 2017 г. и по-нататък.

*Инструмент за сътрудничество за развитие (ИСР)*

За подпомагане на приоритетните трети държави в Азия и в Африка на юг от Сахара Комисията предлага увеличаване на бюджетна позиция 21 02 07 05 (*Миграция и убежище*) с 400 млн. евро бюджетни кредити за поети задължения и със 120 млн. бюджетни кредити за плащания.

В отговор на специфичните проблеми в Азия и с цел да се подпомогнат действията за създаване на икономически възможности и работни места, Комисията предлага да се увеличи статия 21 02 02 *(Сътрудничество с Азия)* със 100 млн. евро бюджетни кредити за поети задължения и с 30 млн. евро бюджетни кредити за плащания.

*Европейски инструмент за съседство (ЕИС)*

С цел оказване на помощ при справяне с предизвикателствата, свързани с незаконната миграция и принудителното разселване, в това число чрез подпомагане на изпълнението на бъдещите пактове с държави от южното съседство, по-специално с Ливан и Йордания, с оглед на укрепване на отношенията с Тунис и за да се допринесе за стабилизирането на Либия, се предлага да бъде увеличена бюджетна позиция 22 04 01 03 (*Средиземноморски държави — укрепване на доверието, сигурност, предотвратяване и уреждане на конфликти*)с 250 млн. евро бюджетни кредити за поети задължения и 60 млн. евро бюджетни кредити за плащания.

| *(в евро)* | | | | |
| --- | --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** |
| 22 04 01 03 | | Средиземноморски страни — Укрепване на доверието, сигурност, предотвратяване и уреждане на конфликти | 250 000 000 | 60 000 000 |
| 21 02 07 05 | | Миграция и убежище | 400 000 000 | 120 000 000 |
| 21 02 02 | | Сътрудничество с Азия | 100 000 000 | 30 000 000 |
| **Общо** | | | **750 000 000** | **210 000 000** |

4.2 Захранване на новия гаранционен фонд на Европейския фонд за устойчиво развитие (ЕФУР)

На 14 септември 2016 г. Комисията представи предложение за Регламент на Европейския парламент и на Съвета относно Европейския фонд за устойчиво развитие (ЕФУР) и за създаване на гаранция от ЕФУР и на гаранционен фонд на ЕФУР[[18]](#footnote-19). ЕФУР е част от Плана за външни инвестиции (ПВИ) — дългосрочната стратегия за преодоляване на първопричините за миграцията, както е посочено в съобщенията на Комисията от 7 юни 2016 г. и от 14 септември 2016 г.[[19]](#footnote-20) Комисията предлага да се захрани гаранционния фонд на ЕФУР със 750 млн. евро за периода 2017—2020 г., от които 400 млн. евро от Европейския фонд за развитие (ЕФР) за четирите години, 100 млн. евро от ЕИС за периода 2017—2020 г. и 250 млн. евро чрез мобилизиране на маржа за непредвидени обстоятелства през 2017 г.

С настоящото писмо за внасяне на корекции се предлагат следните промени в проектобюджета за 2017 г., а именно:

* необходимите промени в бюджетната номенклатура чрез създаването на два нови бюджетни реда, за да се захрани гаранционния фонд на ЕФУР и да се осигури гаранцията със символичен запис (p.m.) от бюджета на ЕС, с оглед обезпечаване на бъдещи нужди,
* запис в размер на 275 млн. евро в новия ред за захранване на гаранционния фонд на ЕФУР, от които 250 млн. евро да бъдат взети от маржа за непредвидени обстоятелства и 25 млн. евро от ЕИС (1/3 от бюджетен ред „Източно съседство“ и 2/3 от бюджетен ред „Южно съседство“, както е видно от таблицата по-долу).

| *(в евро)* | | | | |
| --- | --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** |
| 01 03 07 | | Гаранция от Европейския съюз за Европейския фонд за устойчиво развитие (ЕФУР) | p.m. | p.m. |
| 01 03 08 | | Захранване на гаранционния фонд на ЕФУР | 275 000 000 | 275 000 000 |
| 22 04 02 01 | | Средиземноморски страни ⎯ Намаляване на бедността и устойчиво развитие | - 16 700 000 | - 16 700 000 |
| 22 04 02 02 | | Източно партньорство ⎯ Намаляване на бедността и устойчиво развитие | - 8 300 000 | - 8 300 000 |
| **Общо** | | | **250 000 000** | **250 000 000** |

4.3 Мобилизиране на маржа за непредвидени обстоятелства по функция 4

С ПБ за 2017 г. таванът за разходи за поети задължения по функция 4 *(Глобална Европа)* е изчерпан и се предлага пълно мобилизиране на Инструмента за гъвкавост (530 млн. евро) по функция 3 *(Сигурност и гражданство)*. Поради това мобилизирането на маржа за непредвидени обстоятелства през 2017 г. е последният наличен инструмент за справяне с допълнителните нужди, описани по-горе. Като се има предвид малкият марж от 13,8 млн. евро, който се създава вследствие на предложеното прехвърляне на финансирането на няколко специални представители на ЕС (СПЕС) от функция 4 към функция 3, Комисията предлага да се мобилизира маржът за непредвидени обстоятелства за сума в размер на 986,2 млн. евро, които да бъдат приспаднати през периода 2017—2019 г. от маржовете по функция 2 през 2017 г. и по функция 5 през периода 2018—2019 г.[[20]](#footnote-21)

4.4 Увеличаване на щатното разписание на Европол

По линия на Европейската програма за сигурност Европейският център за борба с тероризма (ЕЦБТ) в Европол изпълнява ключова роля като централно звено в борбата с тероризма в ЕС, като допринася за осигуряването на координирана реакция по настоящи и очаквани терористични заплахи и нападения. Центърът подпомага държавите членки чрез предоставянето оперативна и аналитична подкрепа за разследвания на терористични действия, както и сътрудничество с международни партньори.

След скорошните терористични нападения в Европа нивото на информация, предоставяна на Европол, и исканията за подкрепа от държавите членки се увеличиха рязко, което създава много допълнителна работа в агенцията. По тази причина в ПБ за 2017 г. вече са включени 25 допълнителни щатни бройки в щатното разписание, 5 договорно наети служители и 5 командировани национални експерти.

Въз основа на оценка на нуждите, извършена с оглед на Съобщението на Комисията *„Повишаване на сигурността в свят на мобилност“*[[21]](#footnote-22), Комисията иска допълнително увеличаване на щатното разписание на ЕЦБТ с 20 щатни бройки. Допълнителният персонал е необходим за засилване на оперативната подкрепа, по-специално за осигуряването на 24-часова работа през всички дни от седмицата и възможности за разполагане на място.

Съответните допълнителни бюджетни кредити за възнагражденията на новия персонал (1 340 000 EUR) са изчислени въз основа на средно присъствие от шест месеца през 2017 г. Предлага се финансирането да бъде предоставено чрез повторно определяне на приоритетните действия по Фонд „Убежище, миграция и интеграция“ (ФУМИ), чието осъществяване Комисията беше планирала при пряко управление през 2017 г. Комисията ще следи нуждите от финансиране за тези действия през цялата година и, ако е нежно, ще предложи коригиращи мерки.

| *(в евро)* | | | |
| --- | --- | --- | --- |
| **Бюджетен ред** | | **Наименование** | **Бюджетни кредити за поети задължения** | **Бюджетни кредити за плащания** | |
| 18 03 01 01 | | Укрепване и развиване на Общата европейска система за убежище и увеличаване на солидарността и споделянето на отговорност между държавите членки | -1 340 000 | -1 340 000 | |
| 18 02 04 | | Европейска полицейска служба (Европол) | 1 340 000 | 1 340 000 | |
| **Общо** | | | **0** | **0** | |

Актуализираното щатно разписание е посочено в бюджетното приложение.

5. Други корекции

5.1. Корекции в щатните разписания на Frontex и EASO

В ПБ за 2017 г. е предвидено значително увеличение на щатните бройки в щатното разписание на Frontex (+130 щатни бройки, от които 50 се предлага да бъдат изтеглени в проекта за коригиращ бюджет № 4/2016[[22]](#footnote-23)) и на EASO (+64 щатни бройки), така че да се даде възможност на агенциите да изпълняват разширените си мандати като новата Европейска агенция за гранична и брегова охрана[[23]](#footnote-24) и Агенцията на ЕС в областта на убежището[[24]](#footnote-25).

До получаването на по-подробен анализ на длъжностните характеристики за необходимите щатни бройки, в проектобюджета допълнителните щатни бройки за двете агенции са поискани по входните степени на функционалните групи за администратори (AD 5) и асистенти (AST 3, за EASO също AST 1). Оценката на нуждите е потвърдила, че трябва да се акцентира върху наемането на опитен персонал за цялото щатно разписание, както и за създаването на нови звена в новите области на дейност в съответствие с разширените мандати, за което е необходимо да се наеме определен брой персонал на средно управленско ниво.

Тази промяна на степента на щатните бройки в щатните разписания както на Frontex, така и на EASO през 2017 г. може да се финансира от бюджетите на агенциите за годината, както се предлага в проектобюджета. Следователно не е необходимо увеличение на средствата от ЕС за агенциите.

Актуализираните щатни разписания са посочени в бюджетното приложение.

5.2. Корекции в щатните разписания на EU-OSHA и EUROFOUND

Целта за намаляване на персонала на Европейската агенция за безопасност и здраве при работа (EU-OSHA) в Билбао означава да бъде съкратена една щатна бройка през 2017 г., т.е. от 41 щатни бройки, включени в бюджета за 2016 г., на 40 щатни бройки в проектобюжета за 2017 г., от които 23 щатни бройки бяха предложени във функционалната група за администратори и 17 щатни бройки — във функционалната група за асистенти. Като се има предвид обаче една понастоящем свободна позиция, сега агенцията е предложила да се съкрати една щатна бройка във функционалната група за асистенти и да се запази запази броят на щатните бройки във функционалната група за администратори на нивото от 2016 г. Това няма отражение върху разходите.

Целта за намаляване на персонала на Европейската фондация за подобряване на условията на живот и труд (EU-OSHA) в Дъблин означава да бъдат съкратени две щатни бройки през 2017 г., т.е. от 95 щатни бройки, включени в бюджета за 2016 г., на 93 щатни бройки в проектобюжета за 2017 г., от които 50 щатни бройки бяха предложени във функционалната група за администратори и 43 щатни бройки — във функционалната група за асистенти. Като се има предвид обаче планираната реинтеграция на един срочно нает служител във функционалната група за администратори, сега агенцията е поискала замяна на една постоянна щатна бройка за длъжностни лица с една временна щатна бройка за срочно наети служители във функционалната група за администратори. По този начин общият брой на щатните бройки във функционалната група за администратори се запазва на първоначално поисканото ниво за 2017 г. (50). Това няма отражение върху разходите.

Актуализираните щатни разписания са посочени в бюджетното приложение.

5.3. Прехвърляне на трима СПЕС, изпълняващи по две функции, от функция 4 (раздел III — Комисия) във функция 5 (раздел X — ЕСВД)

Понастоящем има трима специални представители на ЕС (СПЕС) — в Афганистан, Босна и Херцеговина и в Косово[[25]](#footnote-26) — които изпълняват по две функции като ръководители на делегациите на ЕС (за Косово — Службата на ЕС). Техните мандати, които понастоящем са до 28 февруари 2017 г., се определят от Съвета по предложение на върховния представител на Съюза по въпросите на външните работи и политиката на сигурност и разходите им се покриват по бюджетна глава „Обща външна политика и политика за сигурност“ (ОВППС), която е част от функция 4.

Преди създаването на Европейската служба за външна дейност (ЕСВД) основният аргумент да се изпълняват по две функции беше да се гарантира, че представителят на ЕС разполага с политически мандат и с необходимите експертни познания, за да изпълнява политически и дипломатически задачи, тъй като такива задачи не може да се възлагат направо на делегациите на Комисията.

В контекста на обстоятелствата след влизането в сила на Договора от Лисабон ръководителите на делегациите на ЕС по целия свят вече разполагат със сериозно засилен политически мандат да представляват ЕС по всички въпроси в трети държави.

В *Заключенията относно прегледа на ЕСВД[[26]](#footnote-27)* от 17 декември 2013 г., във връзка със СПЕС Съветът акцентира върху „необходимостта да се повиши общата ефективност и отчетност, както и да се гарантира координацията и съгласуваността с всички други действащи лица от ЕС, като се подчертае важността на тясното сътрудничество с ЕСВД“. В същото време в Решението[[27]](#footnote-28) относно освобождаването от отговорност във връзка с изпълнението на общия бюджет на Европейския съюз за финансовата 2014 година, раздел X ‒ Европейска служба за външна дейност, Европейският парламент призова за „мерки за по-добро интегриране на [седемте] специални представители на ЕС в административната структура и висшето ръководство на ЕСВД с цел увеличаване на взаимодействието и координацията, реализиране на полезни взаимодействия и гарантиране на ефективност на разходите“.

Настоящата административна организация на службите на СПЕС/делегациите на ЕС, изпълняващи по две функции, далеч не е идеална. Тя се финансира по две различни функции на бюджета на ЕС, което води до паралелни административни, финансови и логистични вериги. Въпреки че работят главно съвместно с колегите от делегациите на ЕС, членовете на службите на СПЕС не са официално и административно свързани с ЕСВД и съответната делегация на ЕС.

В рамките на настоящия мандат е разрешен персонал с численост 115 еквивалента на пълно работно време (ЕПРВ) в съответните служби със следната разбивка:

**Настоящ мандат: разрешен брой ЕПРВ в 3-те служби на СПЕС, изпълняващи по две функции**

|  |  |  |  |  |
| --- | --- | --- | --- | --- |
| **Местоположение** | **Договорно нает международен персонал** | **Командировани национални експерти** | **Местни служители** | **Общо** |
| Афганистан | 5 | 7 | 8 | 20 |
| Косово | 13 | 5 | 21 | 39 |
| Босна и Херцеговина | 4 | 15 | 37 | 56 |
| **Общо** | **22** | **27** | **66** | **115** |

Свързаните разходи, използвани от бюджетен ред ОВППС (19 03 01 07) в ПБ за 2017 г., се изчисляват на 13,8 млн. евро. Настоящият мандат на СПЕС беше договорен за 16 месеца и затова бюджетните кредити в таблицата по-долу са на годишна база.

|  |  |  |  |  |
| --- | --- | --- | --- | --- |
| **Вид разход** | **Афганистан** | **Косово** | **Босна и Херцеговина** | **Общо** |
| Персонал | 1 356 052 | 1 803 931 | 2 776 680 | **5 936 663** |
| Командировки | 225 000 | 85 311 | 201 744 | **512 055** |
| Текущи разходи | 4 020 156 | 425 366 | 2 583 900 | **7 029 422** |
| Капиталови разходи | 22 500 | 10 238 | 34 572 | **67 310** |
| Представителство | 16 800 | 8 400 | 12 000 | **37 200** |
| Други | 78 242 | 18 004 | 91 104 | **187 350** |
| **Общо** | **5 718 750** | **2 351 250** | **5 700 000** | **13 770 000** |

Върховният представител, със съгласието на Комисията, предлага да се прехвърлят текущите задачи на тези служби на СПЕС към съответната делегация/служба на ЕС, чрез което ще се опростят и рационализират административните, финансовите и логистичните вериги на делегациите на ЕС.

Съответният персонал (договорно наети служители, командировани национални експерти и местен персонал) може да бъде прехвърлен от настоящия режим на заетост към ОВППС към ЕСВД. Интегрирането и постигнатото чрез него рационализиране на процедурите може да осигури синергии и да позволи да се направят съкращения с около 15 % от броя на въпросните ЕПРВ (със съответните икономии от заплати и офисни разходи). Броят на ЕПРВ, които следва да бъдат добавени към персонала на ЕСВД би бил намален до общо 97 (спрямо настоящите 115), разпределени, както следва:

|  |  |  |  |  |
| --- | --- | --- | --- | --- |
| **Местоположение** | **Договорно наети служители** | **Командировани национални експерти** | **Местни служители** | **Общо** |
| Афганистан | 4 | 6 | 7 | **17** |
| Косово | 9 | 6 | 18 | **33** |
| Босна и Херцеговина | 3 | 13 | 31 | **47** |
| **Общо** | **16** | **25** | **56** | **97** |

Следва да се напомни, че режимите за персонала на СПЕС и ЕСВД са различни. Поради тази причина разходите за персонал трябва да бъдат преизчислени въз основа на средните стойности, използвани за съставянето на проектобюджета на ЕСВД за 2017 г. Тъй като прехвърлянето на СПЕС би било извършено в края на настоящия мандат (края на февруари 2017 г.), изчисленията се базират на 10-месечен период през 2017 г.

**Брой на ЕПРВ и бюджетните кредити, които следва да бъдат прехвърлени към бюджета на ЕСВД**

|  |  |  |  |
| --- | --- | --- | --- |
| **Категория персонал** | **Брой ЕПРВ** | **Преки разходи за заплати и възнаграждения\*** | **Други свързани разходи\*** (наеми, сигурност, командировки, телекомуникационни услуги и т.н.) |
| Договорно наети служители | 16 | 1 685 000 |  |
| Командировани национални експерти | 25 | 1 540 000 |  |
| Местни служители | 56 | 1 960 000 |  |
| **Общо** | **97** | **5 185 000** | **4 891 000** |
| \*10-месечна база | | | |

Съответното намаление в ОВППС следва да обхваща 12-месечен период, тъй като годишните бюджети на СПЕС са отпуснати изцяло при всяко подновяване на мандата. Поради това с настоящото писмо за внасяне на корекции се предлага да се намали бюджетен ред ОВППС с 13,8 млн. евро и да се увеличи бюджета на ЕСВД с 10,1 млн. евро, вследствие на което нетното намаление на разходите през 2017 г. ще бъде 3,7 млн. евро.

При съпоставяне на годишна база, предложеното прехвърляне ще позволи да се реализират икономии в размер на 18 ЕПРВ и 1,7 млн. евро спрямо настоящото положение. Отражението върху функция 5 е показано в таблицата в раздел 5.2 по-долу.

**Раздел III — Комисия (функция 4)**

|  |  |  |  |  |  |  |
| --- | --- | --- | --- | --- | --- | --- |
|  | **Проектобюджет за 2017 г.** | | **Писмо за внасяне на корекции  № 1/2017** | | **Проектобюджет за 2017 г.  (вкл. ПВК № 1/2017)** | |
| **Бюджетен ред** | **Поети задължения** | **Плащания** | **Поети задължения** | **Плащания** | **Поети задължения** | **Плащания** |
| 19 03 01 07 | 24 020 000 | 26 861 438 | - 13 770 000 | - 13 770 000 | 10 250 000 | 13 091 438 |

**Раздел X — ЕСВД (функция 5)**

|  |  |  |  |  |  |  |
| --- | --- | --- | --- | --- | --- | --- |
|  | **Проектобюджет за 2017 г.** | | **Писмо за внасяне на корекции  № 1/2017** | | **Проектобюджет за 2017 г.  (вкл. ПВК № 1/2017)** | |
| **Бюджетен ред** | **Поети задължения** | **Плащания** | **Поети задължения** | **Плащания** | **Поети задължения** | **Плащания** |
| 3 0 0 1 | 68 300 000 | 68 300 000 | 3 645 000 | 3 645 000 | 71 945 000 | 71 945 000 |
| 3 0 0 2 | 27 911 000 | 27 911 000 | 1 980 000 | 1 980 000 | 29 891 000 | 29 891 000 |
| 3 0 0 3 | 168 109 000 | 168 109 000 | 3 636 000 | 3 636 000 | 171 745 000 | 171 745 000 |
| 3 0 0 4 | 45 227 000 | 45 227 000 | 815 000 | 815 000 | 46 042 000 | 46 042 000 |
| **Общо** | **309 547 000** | **309 547 000** | **10 076 000** | **10 076 000** | **319 623 000** | **319 623 000** |

5.4. Възнаграждения и пенсии

В съответствие с членове 64 и 65 от Правилника за длъжностните лица възнаграждението на длъжностните лица и на останалите служители на Европейския съюз се актуализира всяка година въз основа на доклад, който се представя от Комисията и се изготвя на базата на данни, съставени от Евростат по споразумение с националните статистически служби на държавите членки, отразяващи ситуацията в държавите членки към 1 юли.

Изчисляването на актуализацията се базира на принципа на синхронизираните стойности на ръста на реалното (без инфлация) възнаграждение на длъжностните лица на ЕС и националните държавни служители на държавите членки. При него се отразява съчетаното въздействие на две основни променливи:

* годишния ръст на реалните заплати на държавните служители в органите на централното държавно управление по извадка от 11 държави, представляващи повече от 75 % от БВП на Съюза,
* годишната инфлация в Брюксел и Люксембург, изчислена чрез претегляне на инфлацията на националните потребителски цени, измерена с ХИПЦ за Белгия и ИПЦ за Люксембург в съответствие с разпределението на персонала, който работи в тези държави членки.

Прогнозните нива, използвани за втората половина на 2016 г. и за проектобюджета за 2017 г. са съответно 1,8 % и 2,1 %. Тъй като докладът за настоящата процедура предстои скоро, то е целесъобразно да се преразгледа ситуацията, като се има предвид, че всяко едно писмо за внасяне на корекции в бюджета за 2017 г. следва да бъде представено преди започването на помирителната процедура.

Годишният процент на инфлация за Белгия — на база на европейския хармонизиран индекс на потребителските цени — беше 1,8 % през месец юни, доста над средната стойност за ЕС от 0,1 %. Въпреки че тази стойност е почти равна на настоящия прогнозен процент, в последния трябва да се вземе предвид също така отражението върху покупателната способност на длъжностните лица на ЕС поради увеличението на реалните заплати на държавните служители в държавите членки с по-нисък процент на инфлация през същия период.

Въз основа на тези развития има голяма вероятност от актуализиране на заплатите до ниво, надвишаващо използваното за съставяне на бюджета за 2016 г. и прогнозите за 2017 г. Благоразумно е да се планират необходимите бюджетни кредити за покриване на увеличението на процента от подобен порядък като записания за актуализирането от 2015 г., т.е. +/-1,2 %.

Отражението върху бюджета от това би било в диапазона на 59,0 млн. евро за 2017 г., от които 27,8 млн. евро за Комисията и 19,1 млн. евро за пенсиите на всички институции.

Поради тази причина с настоящото писмо за внасяне на корекции се предлага да бъдат поискани допълнителни бюджетни кредити за покриване на нуждите през 2017 г. за заплатите и пенсиите на всички институции. Тъй като срока за представяне на доклада на Евростат е ясно указан в приложение XI към Правилника за длъжностните лица, т.е. края на месец октомври, би било твърде късно да се предложи писмо за внасяне на корекции след окончателното определяне на процента. Поради това в настоящото предложение са включени вероятните нужди за всички институции, които могат да бъдат актуализирани, ако е необходимо, след финализирането на официалния доклад.

Примерната разбивка по вид разход и институция би била следната:

|  |  | | | | |
| --- | --- | --- | --- | --- | --- |
| **Функция 5** | | **ПБ за 2017 г.** | **ПВК № 1/2017** | | **ПБ за 2017 г.  (вкл. ПВК № 1/2017)** |
| **Прехвърляне на СПЕС + промяна ЕИСК и КР** | **По-висока от прогнозната актуализация на заплатите през 2016 г. [12 месеца]** |
| **Комисия** | | **3 466,0** |  | **27,8** | **3 493,8** |
| **Други институции** | | **3 899,1** | **12,0** | **12,2** | **3 923,3** |
| Европейски парламент | | 1 900,6 |  | 0,0 | 1 900,6 |
| Европейски съвет и Съвет | | 559,5 |  | 3,3 | 562,8 |
| Съд | | 396,3 |  | 3,1 | 399,3 |
| Сметна палата | | 140,2 |  | 1,4 | 141,5 |
| Европейски икономически и социален комитет | | 131,9 | 1,2 | 0,7 | 133,8 |
| Комитет на регионите | | 92,0 | 0,8 | 0,6 | 93,3 |
| Европейски омбудсман | | 10,7 |  | 0,0 | 10,7 |
| Европейски надзорен орган по защита на данните | | 11,2 |  | 0,1 | 11,3 |
| Европейска служба за външна дейност | | 656,9 | 10,1 | 3,0 | 670,1 |
| ***Административни разходи*** | | ***7 365,2*** | **12,0** | **39,9** | **7 417,1** |
| **Пенсии** | | **1 770,8** |  | **19,1** | **1 789,9** |
| **Европейски училища** | | **185,8** |  | **0,0** | **185,8** |
| ***Пенсии и Европейски училища*** | | ***1 956,5*** | **0,0** | **19,1** | **1 975,6** |
| ***Общо*** | | ***9 321,7*** | ***12,0*** | ***59,0*** | ***9 392,7*** |
| ***Таван*** | | ***9 918,0*** |  |  | ***9 918,0*** |
| ***Подтаван*** | | ***8 007,0*** |  |  | ***8 007,0*** |
| ***От които приспадане от маржа за непредвидени обстоятелства*** | | ***-514,4*** |  |  | ***-514,4*** |
| ***Марж функция 5*** | | ***81,9*** | ***-12,0*** | ***-59,0*** | ***10,9*** |
| ***Подмарж*** | | ***127,5*** | ***-12,0*** | ***-39,9*** | ***75,5*** |

5.5. Промяна в щатните разписания на Европейския парламент, Европейския икономически и социален комитет и Комитета на регионите

През 2013 г. Европейският парламент (ЕП), Икономическият и социален комитет (ЕИСК) и Комитетът на регионите (КР) подписаха споразумение за сътрудничество с цел засилване на политическото и административното сътрудничество, чрез което двата комитета ще съдействат за изграждането на Служба за изследване за членовете на ЕП, която от своя страна да предоставя на комитетите продукти и услуги безплатно. Споразумението за сътрудничество включваше потенциално прехвърляне на до 80 щатни бройки от комитетите към ЕП.

Първоначално 80 щатни бройки са включени в щатното разписание на ЕП през 2014 г. за целите на изпълнението на споразумението за партньорство и съответно други 60 щатни бройки (24 за КР и 36 ЕИСК) са извадени от щатните разписания на тези институции.

За да се осигури пълното спазване на принципа за бюджетна неутралност на споразумението, Комисията включи в проектобюджета за 2017 г. преразгледан проекторазчет за ЕИСК и КР, според който се съкращава щатното разписание на ЕИСК с 12 щатни бройки заедно със съответните бюджетни кредити (- 1,2 млн. евро) и на КР с 8 щатни бройки (- 0,8 млн. евро). Отражението върху функция 5 е показано в таблицата в раздел 5.2 по-горе.

След приемането на ПБ за 2017 г. обаче трите засегнати институции са постигнали общо споразумение, че прехвърлянията може да се считат за напълно финализирани. Поради това Комисията предлага, в съответствие със споразумението между ЕП, ЕИСК и КР, 20 допълнителни щатни бройки да бъдат премахнати от щатното разписание на ЕП в проектобюджета за 2017 г., като в същото време се възстанови посоченият брой щатни бройки в съответните щатни разписания на двата комитета, заедно със свързаните бюджетни кредити.

Като се има предвид, че 20 допълнителни щатни бройки, разпределени на Европейския парламент, са били блокирани и не са използвани от 2014 г. насам, предложената корекция на щатното разписание няма отражение върху искането на бюджетни кредити за ЕП в раздел I от бюджета на ЕС.

Тъй като се касае за операция с нулева стойност между институции, тя няма отражение върху съответните им цели за намаляване на персонала с 5 %.

6. Увеличаване на приходите, свързани с глоби

Някои глоби, за които Комисията наскоро взе решение, ще бъдат платени и всички средства за правна защита ще бъдат изчерпани в края на 2016 г., като приблизителната стойност е 1 млрд. евро. Комисията предлага съответните бюджетни позиции в приходната част на бюджета да бъдат увеличени с тази сума. По този начин вноската на база БНД от националните бюджети ще се намали със същата сума.

7. Обобщаваща таблица по функции от МФР

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | *в евро* |
| **Финансова рамка Функция/подфункция** | **Проектобюджет за 2017 г.** | | **Проект на писмо за внасяне на корекции № 1** | | **Проектобюджет за 2017 г.  (вкл. AL1/2017)** | |
|
| БКПЗ | БКП | БКПЗ | БКП | БКПЗ | БКП |
| **1. Интелигентен и приобщаващ растеж** | **74 682 751 585** | **56 646 663 545** | **200 000 000** | **6 890 000** | **74 882 751 585** | **56 653 553 545** |
| *От които в общия марж за поетите задължения* | *1 265 000 000* |  | *174 100 000* |  | *1 439 100 000* |  |
| *Таван* | *73 512 000 000* |  |  |  | *73 512 000 000* |  |
| *Марж* | *94 248 415* |  |  |  | *68 348 415* |  |
| 1а. Конкурентоспособност за растеж и работни места | 21 108 952 950 | 19 297 994 503 | 200 000 000 | 6 890 000 | 21 308 952 950 | 19 304 884 503 |
| *От които в общия марж за поетите задължения* | *1 265 000 000* |  | *174 100 000* |  | *1 439 100 000* |  |
| *Таван* | *19 925 000 000* |  |  |  | *19 925 000 000* |  |
| *Марж* | *81 047 050* |  |  |  | *55 147 050* |  |
| 1б Икономическо, социално и териториално сближаване | 53 573 798 635 | 37 348 669 042 |  |  | 53 573 798 635 | 37 348 669 042 |
| *Таван* | *53 587 000 000* |  |  |  | *53 587 000 000* |  |
| *Марж* | *13 201 365* |  |  |  | *13 201 365* |  |
| **2. Устойчив растеж: природни ресурси** | **58 901 743 884** | **55 236 239 537** |  | **- 1 020 000** | **58 901 743 884** | **55 235 219 537** |
| *Таван* | *60 191 000 000* |  |  |  | *60 191 000 000* |  |
| *От които приспадане от маржа за непредвидени обстоятелства* | *- 650 000 000* |  | *- 200 000 000* |  | *- 850 000 000* |  |
| *Марж* | *639 256 116* |  |  |  | *439 256 116* |  |
| От които: Европейски фонд за гарантиране на земеделието (ЕФГЗ) — Разходи, свързани с пазара, и директни плащания | 42 937 572 079 | 42 888 987 974 |  | - 1 020 000 | 42 937 572 079 | 42 887 967 974 |
| *Подтаван* | *44 146 000 000* |  |  |  | *44 146 000 000* |  |
| *Разликата от закръгляне е изключена от изчислението на маржа* | *318 000* |  |  |  | *318 000* |  |
| *Марж за ЕФГЗ* | *1 208 109 921* |  |  |  | *1 208 109 921* |  |
| **3. СИГУРНОСТ И ГРАЖДАНСТВО** | **4 272 380 960** | **3 781 908 287** |  |  | **4 272 380 960** | **3 781 908 287** |
| *От които по Инструмента за гъвкавост* | *530 000 000* |  |  |  | *530 000 000* |  |
| *От които по маржа за непредвидени обстоятелства* | *1 164 380 960* |  |  |  | *1 164 380 960* |  |
| *Таван* | *2 578 000 000* |  |  |  | *2 578 000 000* |  |
| *Марж* |  |  |  |  |  |  |
| **4. ГЛОБАЛНА ЕВРОПА** | **9 432 000 000** | **9 289 727 178** | **986 230 000** | **446 230 000** | **10 418 230 000** | **9 735 957 178** |
| *От които по маржа за непредвидени обстоятелства* |  |  | *986 230 000* |  | *986 230 000* |  |
| *Таван* | *9 432 000 000* |  |  |  | *9 432 000 000* |  |
| *Марж* |  |  |  |  |  |  |
| **5. АДМИНИСТРАЦИЯ** | **9 321 692 016** | **9 324 103 016** | **71 010 800** | **71 010 800** | **9 392 702 816** | **9 395 113 816** |
| *Таван* | *9 918 000 000* |  |  |  | *9 918 000 000* |  |
| *От които приспадане от маржа за непредвидени обстоятелства* | *- 514 380 960* |  |  |  | *- 514 380 960* |  |
| *Марж* | *81 927 024* |  |  |  | *10 916 224* |  |
| От които: Пенсии и европейски училища | 1 956 535 156 | 7 367 567 860 | 19 076 000 | 19 076 000 | 1 975 611 156 | 7 386 643 860 |
| От които: Административни разходи на институциите | 7 365 156 860 | 7 367 567 860 | 51 934 800 | 51 934 800 | 7 417 091 660 | 7 419 502 660 |
| *Таван* | *8 007 000 000* |  |  |  | *8 007 000 000* |  |
| *От които приспадане от маржа за непредвидени обстоятелства* | *- 514 380 960* |  |  |  | *- 514 380 960* |  |
| *Марж* | *127 462 180* |  |  |  | *75 527 380* |  |
| **ОБЩО БЮДЖЕТНИ КРЕДИТИ ПО ФУНКЦИИ** | **156 610 568 445** | **134 278 641 563** | **1 257 240 800** | **523 110 800** | **157 867 809 245** | **134 801 752 363** |
| ***Бюджетни кредити като % от БНД*** | ***1,04 %*** | ***0,89 %*** |  |  | ***1,05 %*** | ***0,90 %*** |
| ***От които по Инструмента за гъвкавост*** | ***530 000 000*** | ***981 093 985*** |  |  | ***530 000 000*** | ***981 093 985*** |
| ***От които в общия марж за поетите задължения*** | ***1 265 000 000*** |  | ***174 100 000*** |  | ***1 439 100 000*** |  |
| ***От които по маржа за непредвидени обстоятелства*** | ***1 164 380 960*** |  | ***986 230 000*** |  | ***2 150 610 960*** |  |
| ***Таван*** | ***155 631 000 000*** | ***142 906 000 000*** |  |  | ***155 631 000 000*** | ***142 906 000 000*** |
| ***От които приспадане от маржа за непредвидени обстоятелства*** | ***-1 164 380 960*** |  | ***- 200 000 000*** |  | ***-1 364 380 960*** |  |
| ***Марж*** | ***815 431 555*** | ***9 608 452 422*** | ***- 296 910 800*** | ***- 523 110 800*** | ***518 520 755*** | ***9 085 341 622*** |
|  |  |  |  |  |  |  |
| **Други специални инструменти** | **1 046 924 000** | **620 000 000** |  |  | **1 046 924 000** | **620 000 000** |
|  |  |  |  |  |  |  |
| **ОБЩО БЮДЖЕТНИ КРЕДИТИ** | **157 657 492 445** | **134 898 641 563** | **1 257 240 800** | **523 110 800** | **158 914 733 245** | **135 421 752 363** |
| ***Бюджетни кредити като % от БНД*** | ***1,05 %*** | ***0,90 %*** |  |  | ***1,06 %*** | ***0,90 %*** |

1. ОВ L 298, 26.10.2012 г., стр. 1. [↑](#footnote-ref-2)
2. COM(2016) 300, 18.7.2016 г. [↑](#footnote-ref-3)
3. COM(2016) 603 final, 14.9.2016 г. [↑](#footnote-ref-4)
4. COM(2016) 586 final, 14.9.2016 г. [↑](#footnote-ref-5)
5. COM(2016) 602 final, 14.9.2016 г. [↑](#footnote-ref-6)
6. В МФР за 2014—2020 г. първоначалният подтаван за ЕФГЗ за 2017 г. възлиза на 44 863 млн. евро. Като се вземе предвид нетната сума от 717,3 млн. евро, която трябва да се прехвърли към „развитие на селските райони“ и която вече е включена в ПБ за 2017 г., наличното нетно салдо за разходване по линия на ЕФГЗ („нетният подтаван“), възлиза на 44 145,7 млн. евро. Нуждите за ЕФГЗ за 2017 г. се оценяват на базата на този „нетен подтаван“ за ЕФГЗ. [↑](#footnote-ref-7)
7. Ставката на корекция за директните плащания във връзка с механизма за финансова дисциплина по отношение на календарната 2016 г. е определена в Регламент за изпълнение (ЕС) 2016/1153 на Комисията. Комисията ще коригира тази ставка на корекция въз основа на настоящото ПВК № AL 1/2017. [↑](#footnote-ref-8)
8. Делегиран регламент (ЕС) 2016/1612 на Комисията [↑](#footnote-ref-9)
9. Делегиран регламент (ЕС) 2016/1613 на Комисията [↑](#footnote-ref-10)
10. Съобщение на Комисията до Съвета (COM(2013) 526 final) от 17.7.2013 г. [↑](#footnote-ref-11)
11. Статии 05 08 01, 05 08 02 и 05 08 03, които се отнасят до мерки при пряко управление от Комисията, са сред малкото бюджетни редове за ЕФГЗ, при които се работи с многогодишни бюджетни кредити, докато при повечето от другите, особено тези за мерки за финансиране при споделено управление с държавите членки, се работи с едногодишни бюджетни кредити. [↑](#footnote-ref-12)
12. ОВ C 373, 20.12.2013 г., стр. 1. [↑](#footnote-ref-13)
13. COM(2016) 603, 604, 605, 606, 607, 14.9.2016 и придружаващия Работен документ на Комисията SWD(2016) 299. [↑](#footnote-ref-14)
14. COM(2016) 589, 14.9.2016 г. [↑](#footnote-ref-15)
15. COM(2016) 385, 7.6.2016 г. [↑](#footnote-ref-16)
16. http://www.consilium.europa.eu/en/meetings/international-summit/2015/11/11-12. [↑](#footnote-ref-17)
17. Адаптирани пакети по държави за прилагане на новата рамка за партньорство. Краткосрочната цел е спасяването на човешки живот в Средиземно море, увеличаването на процента на връщанията към държавите на произход и транзит и създаването на възможности мигрантите и бежанците да остават близо до домовете си и да избягват предприемането на опасни пътувания. [↑](#footnote-ref-18)
18. COM(2016) 586 final, 14.9.2016 г. [↑](#footnote-ref-19)
19. COM(2016) 581 final, 14.9.2016 г. [↑](#footnote-ref-20)
20. COM(2016) 678 final, 17.10.2016 г. [↑](#footnote-ref-21)
21. COM(2016) 602, 14.9.2016 г. [↑](#footnote-ref-22)
22. COM(2016) 624, 30.9.2016 г. [↑](#footnote-ref-23)
23. COM(2015) 671, 15.12.2015 г. [↑](#footnote-ref-24)
24. COM(2016) 271, 4.5.2016 г. [↑](#footnote-ref-25)
25. Това название не засяга позициите по отношение на статута и е съобразено с Резолюция 1244 на Съвета за сигурност на ООН и становището на Международния съд относно обявяването на независимост от страна на Косово. [↑](#footnote-ref-26)
26. Заключения на Съвета относно прегледа на ЕСВД, заседание на Съвета по общи въпроси, Брюксел, 17 декември 2013 г. http://www.consilium.europa.eu/uedocs/cms\_data/docs/pressdata/EN/genaff/140141.pdf. [↑](#footnote-ref-27)
27. Решение на Европейския парламент от 28 април 2016 г. относно освобождаването от отговорност във връзка с изпълнението на общия бюджет на Европейския съюз за финансовата 2014 г., раздел X ‒ Европейска служба за външна дейност (2015/2163(DEC)):   
    http://www.europarl.europa.eu/sides/getDoc.do?pubRef=-//EP//TEXT+TA+P8-TA-2016-0156+0+DOC+XML+V0//EN. [↑](#footnote-ref-28)